நாய் குரைப்பு

நாய் குரைப்பு துவாரகன் துவாரகன்-! இந்த நாய்கள் ! எப்போதும் குரைத்துக் கொண்டேயிருக்கின்றன.! இரவு பகல் நடுச்சாமம் ! எந்நேரமும் நாய் குரைப்பு.! எக்கணத்திலோ,! எப்பொழுதிலோ,! வரப்போகின்ற சாவுக்கே! கலங்காத நாங்கள்! இந்த நாய் குரைப்புக்களுக்கு மட்டும் ! கலங்க வேண்டியிருக்கிறது.! மார்கழி மாதத்துக் கூதற் குளிர்கால நடுக்கம்போல், ! ஒரு முதியவரின் தளர்வைப்போல், ! எல்லாமே இந்த நாய்குரைப்புக் காலங்களில் ! முளைத்து விடுகின்றன.! அந்தக் காலங்களில்…! இந்த நாய்கள்! சுடலையிலிருந்து ! புளியமரங்களிலிருந்து ! நடந்து சென்ற பேய்களைப் பார்த்தும் ! வானத்தைப் பார்த்தும் ! கூரையைப் பார்த்தும்! குரைத்த காலங்கள் போய்விட்டதாக ! என் அம்மாச்சி சொன்னது ஞாபகம். ! இப்போ ! எங்கள் காலங்களுடன் ! குரைத்துக் கொண்டிருக்கின்றன.! மழைபெய்து ஓய்ந்த ! மந்தார வேளைகளில்தான் ! தடிகளுடனும் வேட்டைநாய்களுடனும் ! எங்களுர் மனிதர்கள் ! முயல் வேட்டைக்குப் புறப்படுவார்கள்! அந்தக் காலங்கள் கறங்குபோல் சுழன்று ! இப்போதும் திரும்பிவிட்டனபோலும். ! இறந்த காலங்களும்! நிகழ்காலங்களும்! எதுவெனப் புரியாமல்! விறுவிறுவென வலிக்கும் தேள்கடிபோல் ! என் மூளைக்குள் எல்லாமே குழம்பிப்போயுள்ளது.! இப்போ! இந்த நாய்கள் ! குரைக்காது கடித்து விட்டால்கூடப் ! போதுமாயிருக்கிறது.! அப்போதாவது! தொப்புளைச் சுற்றி ! ஊசியைப் போட்டாவது தப்பிக்கொள்ளலாம்.! 271020070815